એક સમય હતો જ્યારે દિલ્હીના મુખ્યમંત્રી અરવિંદ કેજરીવાલ અને સમાજસેવક અણ્ણા હજારે વચ્ચે નીકટતા હતી. ભ્રષ્ટાચારના વિરોધમાં બંને મંચ પર એકસાથે જોવા મળતા હતાં. પરંતુ હવે રસ્તા અલગ થઈ ગયા છે. કેજરીવાલ પર અણ્ણા હજારે આક્રમક પ્રહારો કર્યાં છે. તેમણે કહ્યું કે સારૂ થયું કેજરીવાલ મારી સાથે નથી નહીં તો મને પણ લાંછન લાગી જાત તેમનું આ નિવેદન લાલુ યાદવ કેજરીવાલને ભેંટી પડ્યા તે બાબતે પૂછવામાં આવેલા એક પ્રશ્નના જવાબમાં આવ્યું હતું. નોંધનીય છે કે નીતિશકુમારના શપથગ્રહણ સમારંભમાં કેજરીવાલ પણ પટણા ગયા હતાં.